section_heading: Las Venturas
paragraph_text: CJ u pustinji spasi život dvojici Britanaca: glazbenom menadžeru Kent Paulu i njegovom klijentu, priglupom rokeru Macceru, i odvede ih u Caligula's Casino gdje ga Paul upozna s Kenom Rosenbergom (sva su trojica likovi iz Vice Cityja), koji je sada hipohondrični i mentalno oboljeli ovisnik o kokainu i talac mafijaških obitelji. Pomaže mu održati dobre odnose s obitelji Sindacco; međutim, to propadne kad Johnny Sindacco, u njihovoj mesnici, vidi Carla i umre od srčanog udara, a ostali ih članovi mafijaške obitelji napadnu. U međuvremenu, CJ i dalje pomaže Torenou, pa i Truthu za kojeg mora ukrasti jetpack iz vojne baze u pustinji i zelenu radioaktivnu tvar s vojnog vlaka. Tenpenny, Pulaski i Hernandez pošalju CJ-a da ubije FBI-jevog agenta koji bi trebao razotkriti njihovo djelovanje i ukrade mu dosje.Agent se skriva u gradiću duhova Aldea Malvadi; CJ to i učini nakon duge potjere na zraku i kopnu.